  Виталий Пронин Республикаысьтымы прокуратуралэн пресс-службаез ивортӥз: Шаркан ёросысь 48 аресъем кышномурт янгыше уськытэмын аслэсьтыз одӥг аресъем нылзэ быдтыны турттэмез понна. 2012-тӥ арысен та кышномурт пуктэмын психиатр дорын учётэ. Улэ вылэм кык нылъёсыныз но дусыменыз ӵош. Покчи нылыныз огназ кыльыса, нылкышно солэсь бӧрдэмзэ чидамтэ но чыртыяз гозы думем, нылзэ кекатыны кутскем. Тэшкылиез кулӥз шуыса, кышномурт вамыштэм каргуртысь фельдшер доры. Таиз, чик ӝегатскытэк, пӧрмостэм анайлэн юртаз вуэм но кекатэм пиналэз утем: сӧсыртэм нылашез бӧрысь вуттӥзы эмъяськонние, солэсь улонзэ утизы. Вотка ёрос судлэн пуктэмезъя, кышномурт янгышен но йырыз сураськемен лыдъямын. Та вакытэ сураськем йырсазё нылкышно психиатрияя стационарын эмъяське.Елена Тугашова  